Γροθιές και κλωτσιές σε γυναίκα

Με σιδερένιες σχάρες εναντίον εργαζομένων





Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Με «καζάνι που βράζει» μοιάζει το προσφυγικό κέντρο στη Μυρσίνη Ηλείας από το βράδυ της Κυριακής μετά τον πνιγμό του μικρού αγγελουδιού, που έπεσε στην πισίνα του κέντρου φιλοξενίας. γρονθοκόπησαν και έστειλαν αιμόφυρτη στο νοσοκομείο Ελληνίδα εργαζόμενη κάτοικο της περιοχής, επιτέθηκαν με σιδερένιες σχάρες σε εργαζόμενους παρακείμενης καφετέριας, κυνήγησαν τον ένα από τους δύο ιδιοκτήτες της, προπηλάκισαν τους έντρομους θαμώνες της καφετέριας, ενώ οι αστυνομικοί που έφτασαν με περιπολικό στο LM Village έτυχαν και αυτοί «θερμής» υποδοχής.«Αυτά που συνέβησαν το βράδυ της Κυριακής μας τρόμαξαν και ελπίζω να μην υπάρχει συνέχεια», δήλωσε θαμώνας καφετέριας που δέχθηκε την απρόκλητη επίθεση προσφύγων. «Κάποιοι έβγαλαν και μικρά μαχαίρια αλλά δεν τα χρησιμοποίησαν», είπε στοΣύρος πρόσφυγας που όπως δήλωσε ήταν αυτόπτης μάρτυρας στον ξυλοδαρμό της γυναίκας.Λίγα λεπτά μετά τον εντοπισμό του μικρού παιδιού στην μικρή πισίνα, Ελληνίδα εργαζόμενη στο catering που σιτίζει τους πρόσφυγες, γνωστή σε όλους στο προσφυγικό κέντρο αφού είναι και κάτοικος της περιοχής, πήγε έντρομη στο σημείο που είναι η πισίνα για να δει τι είχε συμβεί. Εκεί την περικύκλωσαν πρόσφυγες, όλοι άντρες, και άρχισαν να της φωνάζουν και να την γρονθοκοπούν.Μάταια η γυναίκα προσπαθούσε να καλυφθεί. Κάποιοι από τους πρόσφυγες, περίπου 7-8 άνδρες (σύμφωνα με μαρτυρία Σύρου που ήταν σε απόσταση), συνέχισαν να την γρονθοκοπούν στο πρόσωπο, την πλάτη και τα πλευρά, ενώ ένας την κλωτσούσε! Η γυναίκα σωριάστηκε στο έδαφος δίπλα στην πισίνα. Τότε κάποιοι άλλοι από τους πρόσφυγες, φώναζαν στους δράστες να σταματήσουν και εκείνοι απομακρύνθηκαν. «Κάποιοι είχαν βγάλει και μικρά μαχαίρια», λέει στην εφημερίδα «Πατρίς» ο Σύρος πρόσφυγας που ήταν αυτόπτης μάρτυρας αυτού του θλιβερού επεισοδίου και συνέχισε: «Τα αδέρφια μου ήθελαν να πάρουν το αυτοκίνητό της για να μεταφέρουν το παιδί στο νοσοκομείο αφού αργούσε το ασθενοφόρο. Όμως όπως είχαμε καταλάβει το παιδί πρέπει να ήταν ήδη νεκρό».Η γυναίκα μεταφέρθηκε αιμόφυρτη και σε κατάσταση σοκ στο νοσοκομείο Πύργου, εξετάστηκε από τους γιατρούς οι οποίοι της προσέφεραν τις πρώτες βοήθειες και με τη βοήθεια συγγενών της έφυγε από το νοσοκομείο τις πρώτες πρωινές ώρες. Μέχρι και χθες το βράδυ δεν ήταν σε κατάσταση να μιλήσει για τα όσα πέρασε στα χέρια ομάδας προσφύγων.Στην καφετέρια -των αδερφών Τσίρου- στη Μυρσίνη στην παραλία δίπλα από το προσφυγικό κέντρο εκείνη την ώρα βρίσκονταν περίπου 40 θαμώνες, μεταξύ των οποίων και η κόρη του δημάρχου Ανδραβίδας Κυλλήνης, η κυρία Αλίς Μοράντ. Κάποια στιγμή έξω από το μαγαζί ακούστηκαν φωνές. Κάποιοι, 3-4 πρόσφυγες, ούρλιαζαν στην αραβική γλώσσα και κάποιοι θαμώνες σηκώθηκαν όρθιοι. Οι πρόσφυγες μπήκαν στο μαγαζί προπηλακίζοντας τους θαμώνες, οι οποίοι παρακολουθούσαν έντρομοι το σκηνικό μην μπορώντας να καταλάβουν τι συμβαίνει.Στη συνέχεια οι τρεις πρόσφυγες βγήκαν από το μαγαζί και τους ακολούθησαν και οι δύο σερβιτόροι του καταστήματος μαζί με τον αδελφό του κ. Διονύση Τσίρου.Οι πρόσφυγες ξήλωσαν τις σχάρες για τα όμβρια από το μαγαζί και κινήθηκαν απειλητικά κατά των δύο σερβιτόρων και του κ. Αναστασίου Τσίρου, οι οποίοι τράπηκαν σε φυγή για να αποφύγουν τα χτυπήματα. «Οι τρεις πρόσφυγες με σχάρες στα χέρια κινήθηκαν απειλητικά εναντίον των εργαζομένων του καταστήματος και του αδελφού μου», δήλωσε αποκλειστικά την «Πατρίς» ο κ. Τσίρος Διονύσης και συνέχισε: «Δεν ξέρω τι θα συνέβαινε αν δεν έτρεχαν να φύγουν… Δεν μπορώ να καταλάβω τον λόγο που δεχθήκαμε επίθεση. Εκ των υστέρων μάθαμε ότι ζητούσαν να μεταφέρουμε ένα παιδάκι που ήταν ήδη νεκρό στο νοσοκομείο. Φοβάμαι για τη συνέχεια. Πρέπει να πω επίσης ότι πολλές φορές όλους αυτούς τους μήνες που βρίσκονται οι πρόσφυγες στο κέντρο, βλέπουμε τα μικρά παιδιά να κυκλοφορούν μόνα τους, χωρίς τους γονείς τους. Το καλοκαίρι τα βλέπαμε να μπαίνουν μόνα τους στη θάλασσα… Λυπάμαι πολύ για τον θάνατο του μικρού παιδιού». Σύμφωνα με μαρτυρίες θαμώνων που τελικά έφυγαν μετά από λίγο από την καφετέρια (φοβούμενοι για τα χειρότερα) δήλωσαν ότι τους τρεις δράστες που επιτέθηκαν στους εργαζόμενους της καφετέριας των αδερφών Τσίρου, κατάφερε ύστερα από πολλή προσπάθεια να ηρεμήσει ο Γιώργος Αγγελόπουλος, το μέλος της επιτροπής συντονισμού του κέντρου.Οι πρόσφυγες από το βράδυ της Κυριακής έχουν δημιουργήσει ομάδες περιφρούρησης της εισόδου του LM Village και απαγορεύουν την είσοδο σε όλους. Οι μόνοι που εισέρχονται είναι τα μέλη της επιτροπής συντονισμού, γιατροί και εθελοντές. Πληροφορίες αναφέρουν ότι όταν το βράδυ της Κυριακής εμφανίσθηκε περιπολικό της αστυνομίας, οι αστυνομικοί πέρασαν για μερικά λεπτά δύσκολες στιγμές.Πηγή: Patrisnews